section_heading: Na vlasti
paragraph_text: Na izborima u lipnju 1985., PASOK je dobio 45% glasova i izborio 161 poslanička mjesta, i tako osigurao stabilnu većinu za sastav svoje druge vlade. 1988. popularnost PASOK - ove vlade a i zdravlje lidera stranke Papandreoua rapidno se smanjilo. Sve je to uslijedilo nakon financijskih skandala u koji su bili upleteni brojni ministri a i sam Papandreu, a i zbog provođenja nepopularnih mjera fiskalne politike, stezanja remena i smanjenja proračunskog deficita. Nije bilo nikakvo iznenađenje da je na izborima u Lipnju, 1989., PASOK izgubio, osvojivši samo 40% glasova, nasuprot oporbenoj Novoj Demokraciji koja je dobila 45%. PASOK je izmijenio Izborni zakon, godinu dana prije samih izbora, i time učinio težim formiranje Vlade izbornom pobjedniku, pa su time nove vlade bile nestabilnije. Uslijedio je period nestabilnih kratkih koalicionih vlada, u kojem je sudjelovao i PASOK. Nakon izbora u travnju, 1990. Nova Demokracija se vratila na vlast, izborivši krhku pobjedu od svega 7% više glasova. Za oporbenog djelovanja, nastupila je velika kriza stranke kad je Papandreu optužen za sudjelovanje u makinacijama s Bankom iz Krete. Ipak na izborima u rujnu, 1993. PASOK se vratio na vlast osvojivši 46,9% glasova. Reizbor PASOK -a, bio je na neki način odgovor birača na teške optužbe protiv Papandreua, što su optužbe bile veće Papandreu im je bio draži. 1995. zdravlje lidera Papandreua se pogoršalo i otpočele su unutrašnje borbe za primat unutar stranke.